ABBOZZ TA’ BAĠIT EMENDATORJU Nru 5 GĦALL-BAĠIT ĠENERALI TAL-2012 DIKJARAZZJONI ĠENERALI TAD-DĦUL DIKJARAZZJONI TAN-NEFQA TAQSIMA B'TAQSIMA Taqsima III – Il-Kummissjoni /* COM/2012/0536 final - 2012/ () */





ABBOZZ TA’ BAĠIT EMENDATORJU Nru 5 GĦALL-BAĠIT ĠENERALI TAL-2012 DIKJARAZZJONI ĠENERALI TAD-DĦUL DIKJARAZZJONI TAN-NEFQA TAQSIMA B'TAQSIMA Taqsima III – Il-Kummissjoni Wara li kkunsidrat: – it-Trattat dwar il-Funzjonament tal-Unjoni Ewropea, u b’mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u partikolarment l-Artikolu 106a tiegħu, – ir-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej[1], u b'mod partikolari l-Artikolu 37 tiegħu, – il-baġit ġenerali tal-Unjoni Ewropea għas-sena finanzjarja 2012, adottat fl-1 ta’ Diċembru 2011[2], – il-baġit emendatorju Nru 1/2012[3] adottat fl-20 ta’ April 2012, – il-baġit emendatorju Nru 2/2012[4] adottat fit-12 ta’ Ġunju 2012, – il-baġit emendatorju Nru 3/2012[5] adottat fil-5 ta’ Lulju 2012, – l-abbozz ta’ baġit emendatorju Nru 4/2012[6], adottat fl-20 ta’ Ġunju 2012, Il-Kummissjoni Ewropea hawnhekk tippreżenta lill-awtorità tal-baġit l-Abbozz tal-Baġit Emendatorju Nru 5 għall-baġit tal-2012. TIBDILIET GĦAD-DIKJARAZZJONI TAD-DĦUL U N-NEFQA TAQSIMA B'TAQSIMA Il-bidliet fid-dikjarazzjoni tad-dħul u n-nefqa huma disponibbli fil-EUR-Lex (http://eur-lex.europa.eu/budget/www/index-mt.htm). Verżjoni bl-Ingliż tal-bidliet li saru f’din id-dikjarazzjoni hija mehmuża għall-informazzjoni bħala anness tal-baġit. WERREJ 1. Daħla.. 5 2. Il-Mobilizzazzjoni tal-Fond ta’ Solidarjetà tal-UE. 5 3. Il-finanzjament tal-Fond ta’ Solidarjetà tal-UE. 6 4. Modifika ta’ Linja tal-Baġit.. 7 5. Tabella sommarja skont l-intestatura tal-Qafas Finanzjarju.. 9 1. Daħla L-Abbozz ta’ Baġit Emendatorju (ABE) Nru 5 għas-sena 2012 jirrigwarda dan li ġej: – Mobilizzazzjoni tal-Fond ta’ Solidarjetà tal-UE għal ammont ta’ EUR 670 192 359 f’approprjazzjonijiet ta' impenn u ta' pagament relatati mas-serje ta’ terremoti fl-Emilia-Romagna, l-Italja f’Mejju 2012. – Il-modifika tal-linja tal-baġit 16 05 03 01 – Azzjoni preparatorja – Is-Sena Ewropea tal-Volontarjat 2011 jiġi sostitwit is-'sing' għall-pagamenti fil-linja b’annotazzjoni pro memoria (p.m.) sabiex ikunu jistgħu jsiru l-pagamenti finali. 2. Il-Mobilizzazzjoni tal-Fond ta’ Solidarjetà tal-UE Fl-20 ta’ Mejju 2012, terremot kbir b’intensità ta’ 5.9 fuq l-iskala Richter affettwa partijiet kbar mill-Italja tat-Tramuntana u kkawża ħsara f’bosta bliet u rħula partikolarment madwar l-epiċentru, l-iktar fil-provinċji ta’ Modena u Ferrara fir-reġjun tal-Emilia-Romagna. Fid-29 ta’ Mejju, seħħ it-tieni terremot qawwi bi grad 5.8 fuq l-iskala Richter b’epiċentru ftit lejn il-punent. Iż-żewġ avvenimenti serji ġew segwiti b’bosta repliki. It-terremoti kkawżaw 27 mewt, madwar 350 persuna sfaw midruba u aktar minn 45 000 persuna kellhom jiġu evakwati. Kien hemm ħsara serja u mifruxa għall-bini, l-infrastruttura, in-negozji, il-faċilitajiet industrijali, l-agrikoltura u s-settur importanti tal-wirt kulturali. Sussegwentement, l-Italja ressqet applikazzjoni għal għajnuna finanzjarja mill-Fond ta’ Solidarjetà tal-Unjoni Ewropea. Is-servizzi tal-Kummissjoni wettqu investigazzjoni bir-reqqa tal-applikazzjoni skont ir-Regolament tal-Kunsill (KE) Nru 2012/2002 u b'mod partikolari skont l-Artikoli 2, 3 u 4 tiegħu. Fil-qosor, l-aktar elementi importanti tal-valutazzjoni huma dawn: (1) L-applikazzjoni waslet għand il-Kummissjoni fis-27 ta’ Lulju tal-2012, li kien fil-limitu preskritt ta’ 10 ġimgħat wara li kienu rreġistrati l-ewwel ħsarat fl-20 ta’ Mejju tal-2012. (2) It-terremoti huma ta’ oriġini naturali u għalhekk jaqgħu taħt il-qasam ewlieni tal-applikazzjoni tal-Fond ta’ Solidarjetà. Iż-żewġ terremoti maġġuri u l-mijiet ta’ repliki seħħew fi żmien ftit ġimgħat u affettwaw żona kkonċentrata f’żewġ provinċji tal-Emilia-Romagna b'effetti li laħqu wkoll il-provinċji ġirien u r-reġjuni tal-Veneto u tal-Lombardia. Skont il-politika stabbilita taħt il-Fond ta’ Solidarjetà, meta diversi avvenimenti tal-istess natura jaffettwaw l-istess żona u jseħħu matul perjodu relattivament qasir ta’ żmien, dawn l-avvenimenti jitqiesu bħala diżastru wieħed. (3) Il-ħsara diretta totali hija l-bażi li fuqha jsir il-kalkolu tal-ammont ta’ assistenza finanzjarja. L-awtoritajiet Taljani stmaw id-dannu dirett totali għal EUR 13 273 736 063. Dan l-ammont jirrappreżenta 0,86% tal-ING tal-Italja u jaqbeż bi kważi erba' darbiet l-ammont minimu għall-mobilizzazzjoni tal-Fond ta’ Solidarjetà ta’ EUR 3 607 miljun (jiġifieri EUR 3 biljun fil-prezzijiet tal-2002) applikabbli għall-Italja fl-2012. Billi l-ħsara diretta totali taqbeż l-ammont minimu, id-diżastru jikkwalifika bħala ‘diżastru naturali maġġuri’ u għaldaqstant jaqa’ fil-kamp ta' applikazzjoni prinċipali tar-Regolament (KE) Nru 2012/2002. (4) L-applikazzjoni fiha deskrizzjoni pjuttost dettaljata tal-impatt tad-diżastru u analiżi tad-danni stmati settur b'settur u reġjun b’reġjun. Ittieħdet f’kunsiderazzjoni informazzjoni aggregata mid-Dipartiment tal-Protezzjoni Ċivili nazzjonali. Skont din l-informazzjoni, it-terremoti kkawżaw qerda kbira fl-infrastruttura bażika, djar privati, bini pubbliku u negozji u l-wirt kulturali sinifikanti taż-żona. Huma kkawżaw ħsara serja lill-popolazzjoni, u affettwaw kważi miljun ruħ f’106 muniċipji f’6 provinċji amministrattivi tar-Reġjuni Emilia-Romagna, Veneto u Lombardia. Bil-bosta l-akbar parti tal-ħsara (kważi 92 %) ġiet irreġistrata f’Emilia-Romagna, partikolarment fil-provinċji ta’ Modena, Ferrara, Bologna u Reggio Emilia. Il-Lombardija u l-Veneto kienu affettwati sa ċertu punt bi kważi 8 % u 0,4 % tal-ħsara totali rispettivament. Fl-Emilia-Romagna biss, it-terremoti wasslu madwar 45 000 persuna biex jevakwaw djarhom u jfittxu soluzzjonijiet ta’ akkomodazzjoni temporanja. Ħafna mill-popolazzjoni sabet akkomodazzjoni indipendenti fejn se tirċievi appoġġ mill-gvern filwaqt li xi 16 000 persuna applikaw għall-għajnuna, u għalhekk xi 90 kamp ta' emerġenza u faċilitajiet għal alloġġ fil-magħluq kellhom jitwaqqfu mis-servizzi ta’ emerġenza. (5) Iż-żona affettwata għandha popolazzjoni densa u ekonomija ferm żviluppata b'għadd kbir ta’ kumpaniji fid-diversi setturi industrijali, tal-manifattura u tas-snajja', li ħafna minnhom huma ta’ importanza nazzjonali, u li ġew affettwati ħafna mill-ħsara bla preċedent u l-kollass ta’ parti kbira mill-bini industrijali. Hemm ir-riskju ta’ rilokazzjoni ta’ dawn l-attivitajiet f'żoni oħra. Il-ħsara għan-negozji agrikoli kienet sinifikanti u hija mistennija li twassal għal impatt drammatiku fuq prodotti bħall-ġobon Grana Padano u Parmigiano Reggiano u l-ħall balsamiku. Kollox ma' kollox, id-diżastru huwa mistenni li jikkawża tnaqqis sostanzjali fil-produzzjoni, il-kummerċ, l-agrikoltura u attivitajiet ekonomiċi oħra. Ta’ importanza partikolari hija l-ħsara kkawżata għall-wirt kulturali rikk taż-żona. Il-valutazzjoni tagħha hija partikolarment diffiċli u dan il-punt huwa deskritt fid-dettall fl-applikazzjoni. Għall-Emilia-Romagna waħedha, il-ħsara rilevanti bħalissa hija stmata li tilħaq iż-EUR 2 075 miljun. (6) Is-servizzi tal-Kummissjoni waslu għall-konklużjoni li - meta jitqies id-daqs tal-avveniment u ż-żmien limitat biex tiġi evalwata l-ħsara - il-metodi użati mill-awtoritajiet Taljani biex jistmaw il-kategoriji differenti ta’ ħsarat kienu plawżibbli u ġeneralment dettaljati biżżejjed. (7) L-ispiża għall-operazzjonijiet ta’ emerġenza essenzjali eliġibbli taħt l-Artikolu 3(2) tar-Regolament (KE) Nru 2012/2002 ġiet stmata mill-awtoritajiet Taljani għal EUR 714 672 825 u hija ppreżentata maqsuma f’4 kategoriji stabbiliti b'dan ir-Regolament: A) restawr immedjat tal-infrastruttura biex wieħed ikun jista’ jużaha, B) akkomodazzjoni temporanja u servizzi ta’ salvataġġ, C) infrastrutturi preventivi u protezzjoni immedjata tal-wirt kulturali u D) it-tindif tal-inħawi/taż-żoni milquta mid-diżastru. L-akbar sehem tal-ispiża tal-ħidma ta’ emerġenza ta’ aktar minn EUR 465 miljun jirrigwarda l-attivitajiet marbuta ma’ akkomodazzjoni temporanja għal xi 43 000 ruħ għal perjodu li jasal sa tliet snin, li minnhom madwar EUR 155 miljun għal unitajiet ta’ akkomodazzjoni modulari. Kważi EUR 90 miljun jirrigwardaw tiswijiet tal-infrastruttura bażika u aktar minn EUR 60 miljun jirrigwardaw l-ispiża tas-servizzi tas-salvataġġ. It-tipi ta’ ħidmiet li se jiġu effettivament iffinanzjati mill-Fond se jiġu definiti fil-Ftehim Implimentattiv. (8) Iż-żona milquta hija eliġibbli bħala 'Reġjuni tal-Kompetittività u Impjiegi' taħt il-Fondi Strutturali (2007-2013). (9) L-awtoritajiet Taljani indikaw li l-ispiża eliġibbli mhija koperta mill-ebda assikurazzjoni. Bħala konklużjoni, għar-raġunijiet imsemmija hawn fuq, qiegħed jiġi propost li l-applikazzjoni magħmula mill-Italja dwar is-sensiela ta' terremoti ta’ Mejju 2012 tiġi aċċettata bħala waħda ta’ 'diżastru maġġuri' u li tiġi proposta l-mobilizzazzjoni tal-Fond ta’ Solidarjetà. 3. Il-finanzjament tal-Fond ta’ Solidarjetà tal-UE Il-baġit annwali totali disponibbli għall-Fond ta’ Solidarjetà huwa ta’ EUR 1 000 miljun. Billi s-solidarjetà kienet il-ġustifikazzjoni ċentrali għall-ħolqien tal-Fond, il-Kummissjoni hija tal-fehma li l-għajnuna mill-Fond għandha tkun progressiva. Dan ifisser li, skont prattika preċedenti, il-parti tal-ħsarat li taqbeż il-limitu minimu (0,6 % tal-ING jew EUR 3 biljun bil-prezzijiet tal-2002, liema minnhom ikun l-iżgħar ammont) għandha twassal għal intensità ta’ għajnuna akbar minn dik tal-ħsarat li jaslu sal-limitu minimu. Ir-rata applikata fl-imgħoddi biex jiġu definiti l-allokazzjonijiet għal diżastri maġġuri hija ta’ 2,5 % tal-ħsara diretta totali taħt il-limitu minimu għall-mobilizzazzjoni tal-Fond u 6 % ’il fuq minnu. Il-metodoloġija biex isir il-kalkolu tal-għajnuna mill-Fond ta’ Solidarjetà kienet stabbilita fir-Rapport Annwali 2002-2003 dwar il-Fond ta’ Solidarjetà u aċċettata mill-Kunsill u mill-Parlament Ewropew. Qed issir il-proposta li jkunu applikati l-istess persentaġġi f’dan il-każ u li jingħataw l-ammonti li ġejjin bħala għajnuna: || || || || || (EUR) || Ħsara diretta aċċettata || Limitu || Ammont ibbażat fuq 2,5 % || Ammont ibbażat fuq 6 % || Ammont totali ta' għajnuna proposta L-Italja - terremoti 2012 || 13 113,498 miljun || 3 606 miljun || 90 165 575 || 580 026 784 || 670 192 359 Total || || || || || 670 192 359 Rigward il-finanzjament tal-approprjazzjonijiet ta' pagament korrispondenti, is-servizzi tal-Kummissjoni qegħdin fil-proċess li jaġġornaw il-previżjonijiet tagħhom tal-ħtiġijiet tal-pagamenti sa tmiem l-2012, u jressqu t-talbiet tagħhom sabiex jiġu aġġustati l-approprjazzjonijiet ta' pagament. Analiżi preliminari tal-possibbiltà li jitqabblu l-ħtiġijiet miżjuda għal approprjazzjonijiet ta' pagament fuq xi linji tal-baġit, ma' ammonti fuq linji oħra li altrimenti kienu jibqgħu mhux użati, tindika nuqqas ġenerali ta’ approprjazzjonijiet ta' pagament fi tmiem is-sena, li l-Kummissjoni biħsiebha tkopri permezz ta’ abbozz ta’ baġit emendatorju (ABE 6/2012), li għandu jiġi ppreżentat sa nofs Ottubru 2012. Bħala konsegwenza, il-Kummissjoni tipproponi żieda korrispondenti fil-livell ta’ approprjazzjonijiet għall-ħlasijiet biex tiffinanzja l-mobilizzazzjoni tal-Fond ta’ Solidarjetà. Il-Kummissjoni tappella għal azzjoni rapida biex jingħata appoġġ lir-reġjuni affettwati u jiġi żgurat il-ħlas tal-appoġġ, ladarba din il-proposta tiġi adottata. Madankollu, fil-każ ta’ adozzjoni tard tal-proposta, u tal-konklużjoni tal-Ftehim ta’ implimentazzjoni mal-Istat Membru kkonċernat, jista’ jkun meħtieġ li jsir rikors għad-dispożizzjonijiet tal-Artikolu 9 tar-Regolament Finanzjarju (riport tal-approprjazzjonijiet). 4. Modifika ta’ Linja tal-Baġit L-azzjoni preparatorja tas-Sena Ewropea tal-Volontarjat 2011 inħolqot fl-2010. Skont l-artikolu 49 tar-Regolament Finanzjarju, l-approprjazzjonijiet ta’ impenn rilevanti għall-azzjoni preparatorja jistgħu jiddaħħlu fil-baġit għal mhux aktar minn tliet snin finanzjarji wara xulxin. Madankollu, il-finalizzazzjoni tal-pagamenti tista’ tkompli wara dan. Fost azzjonijiet oħra, ftehim ta’ għotja, li jkopri l-koordinazzjoni tal-attivitajiet tas-soċjetà ċivili fil-livell Ewropew fil-qafas tas-Sena Ewropea tal-Volontarjat 2011 (żvilupp ta' aġenda politika għall-volontarjat fl-Ewropa, il-mobilizzazzjoni u l-bini tal-kapaċità u d-disseminazzjoni), ġie ffirmat mal-Alleanza (iċ-Ċentru Ewropew tal-Volontarjat) fl-2010. Il-prefinanzjament tħallas fl-2010. Ir-rapport finali, flimkien mat-talba għall-ħlas finali, kien riċevut biss lejn l-aħħar ta’ Ġunju 2012. Sabiex tkopri dan il-ħlas finali il-Kummissjoni se tagħmel trasferiment intern fi ħdan l-istess kapitolu tal-baġit. Madankollu, skont l-artikolu 25 tar-Regolament Finanzjarju, trasferiment jista’ jsir biss lejn intestatura tal-baġit li għaliha jkun hemm approprjazzjonijiet awtorizzati, jew li jkollha annotazzjoni pro memoria (p.m.). Fil-baġit tal-2012, il-linja kkonċernata, 16 05 03 01 – Azzjoni ta’ tħejjija - Is-Sena Ewropea tal-Volontarjat 2011 tipprevedi biss 'sing' f’approprjazzjonijiet ta' pagament, u għalhekk l-ebda trasferiment ma huwa possibbli. Għalhekk, huwa propost li dan jiġi sostitwit b'annotazzjoni pro memoria (p.m.) biex ikun possibbli trasferiment. 5. Tabella sommarja skont l-intestatura tal-Qafas Finanzjarju Intestatura/subintestatura tal-Qafas finanzjarju || Qafas finanzjarju 2012 || Baġit 2012 (inkl. BE 1-3/2012 u ABE 4/2012) || ABE 5/2012 || Baġit 2012 (inkl.BE 1-3/2012 u ABE 4-5/2012) AI || AP || AI || AP || AI || AP || AI || AP 1. TKABBIR SOSTENIBBLI || || || || || || || || 1a. Kompetittività għat-tkabbir u l-impjiegi || 14 853 000 000 || || 15 403 000 000 || 11 482 916 106 || || || 15 403 000 000 || 11 482 916 106 Marġini || || || -50 000 000 || || || || -50 000 000 || 1b. Koeżjoni għat-tkabbir ekonomiku u l-ħolqien tal-impjiegi || 52 761 000 000 || || 52 752 576 141 || 43 835 746 321 || || || 52 752 576 141 || 43 835 746 321 Marġini || || || 8 423 859 || || || || 8 423 859 || Total || 67 614 000 000 || || 68 155 576 141 || 55 318 662 427 || || || 68 155 576 141 || 55 318 662 427 Marġini[7] || || || -41 576 141 || || || || -41 576 141 || 2. PRESERVAZZJONI U ĠESTJONI TA’ RIŻORSI NATURALI || || || || || || || || Li minnhom nefqa relatata mas-suq u pagamenti diretti || 48 093 000 000 || || 43 969 637 305 || 43 875 978 049 || || || 43 969 637 305 || 43 875 978 049 Total || 60 810 000 000 || || 59 975 774 185 || 57 034 220 262 || || || 59 975 774 185 || 57 034 220 262 Marġini || || || 834 225 815 || || || || 834 225 815 || 3. ĊITTADINANZA, LIBERTÀ, SIGURTÀ U ĠUSTIZZJA || || || || || || || || 3a. Libertà, Sigurtà u Ġustizzja || 1 406 000 000 || || 1 367 806 560 || 835 577 878 || || || 1 367 806 560 || 835 577 878 Marġini || || || 38 193 440 || || || || 38 193 440 || 3b. Ċittadinanza || 699 000 000 || || 715 498 462 || 666 761 862 || 670 192 359 || 670 192 359 || 1 385 690 821 || 1 336 954 221 Marġini || || || 1 563 220 || || || || 1 563 220 || Total || 2 105 000 000 || || 2 083 305 022 || 1 502 339 740 || 670 192 359 || 670 192 359 || 2 753 497 381 || 2 172 532 099 Marġini[8] || || || 39 756 660 || || || || 39 756 660 || 4. L-UE BĦALA ATTUR GLOBALI || 8 997 000 000 || || 9 405 937 000 || 6 955 083 523 || || || 9 405 937 000 || 6 955 083 523 Marġini[9] || || || -150 000 000 || || || || -150 000 000 || 5. AMMINISTRAZZJONI || 8523 000 000 || || 8 279 641 996 || 8 277 736 996 || || || 8 279 641 996 || 8 277 736 996 Marġini[10] || || || 327 358 004 || || || || 327 358 004 || TOTALI || 148 049 000 000 || 141 360 000 000 || 147 900 234 344 || 129 088 042 948 || 670 192 359 || 670 192 359 || 148 570 426 703 || 129 758 235 307 Marġini || || || 1 209 764 338 || 12 445 957 052 || || || 1 209 764 338 || 12 445 957 052 [1] ĠU L 248, 16.9.2012, p. 1. Edizzjoni Speċjali bil-Malti: Kapitolu 01 Volum 04 P. 74 – 121. [2] ĠU L 56, 29.2.2012, p. 1. [3] ĠU L 184, 13.7.2012, p. 1. [4] ĠU L 214, 10.8.2012, p. 1. [5] ĠU L 221, 17.8.2012, p. 1. [6] COM(2012) 340 final. [7] Il-Fond Ewropew tal-Aġġustament għall-Globalizzazzjoni (FEG) mhuwiex inkluż fil-kalkolu tal-marġini taħt l-Intestatura 1a (EUR 500 miljun). EUR 50 miljun fuq il-limitu massimu huma ffinanzjati permezz tal-mobilizzazzjoni tal-Istrument tal-Flessibilità. [8] L-ammont tal-Fond ta’ Solidarjetà tal-Unjoni Ewropea (FSUE) jiddaħħal apparti l-intestaturi relevanti kif previst mit-IIA tas-17 ta’ Mejju 2006 (ĠU C 139 tal-14.6.2006 (mhux disponibbli bil-Malti)) [9] Il-marġini tal-2012 għall-intestatura 4 ma jqisx l-approprjazzjonijiet relatati mar-Riżerva tal-Għajnuna ta’ Emerġenza (EUR 258,9 miljun). EUR 150 miljun fuq il-limitu massimu huma ffinanzjati permezz tal-mobilizzazzjoni tal-Istrument tal-Flessibilità. [10] Għall-kalkolu tal-marġini taħt il-limitu massimu tal-intestatura 5, ittieħed kont tan-nota (1) f'qiegħ il-paġna tal-qafas finanzjarju 2007-2013 għal ammont ta’ EUR 84 miljun għall-kontribuzzjonijiet tal-persunal għall-iskema tal-pensjoni.